Alfonso X Kastilha, lesanvet  el Sabio (ar Fur) ivez an Astrologour, ganet e 1221 e Toledo, ha marvet e 1284 e Sevilla, a voe roue Kastilha ha León etre 1252 ha 1284, ha Roue ar Romaned (1257-1273). Brudet e oa e zeskadurezh. Krouiñ a reas Skol Troourien Toledo. Sevel a reas Las Siete Partidas, dastumad lezennoù, e 1260, taolennoù steredoniel, anvet Alphonsines, bet embannet evit ar wech kentañ e Venezia e 1483, levrioù echedouriezh, ha barzhonegoù e galizeg anvet Cantigas de Santa Maria.